Nemendur í rafiðngreinum fá spjaldtölvur að gjöf 10. janúar 2020 Samtök rafverktaka ( SART ) og Rafiðnaðarsamband Íslands ( RSÍ ) hafa frá haustinu 2016 fært nemendum í rafiðnaði spjaldtölvur í gjöf . Í dag komu fulltrúar SART , RSÍ og Rafmenntar , fræðsluseturs rafiðnaðarins , færandi hendi til okkar í FVA og afhentu þeim nemendum sem hófu nám í grunndeild FVA í haust spjaldtölvur sem munu nýtast vel í námi og starfi . Samtök rafiðnaðarmanna hafa um langt skeið unnið að gerð rafræns námsefnis á www.rafbok.is sem nemendur geta notað gjaldfrjálst í gegnum allt námið og með þessari höfðinglegu gjöf er aðgengi rafiðnnema að þessu námsefni tryggt . Um 60 nemendur stunda nám í rafiðngreinum við FVA og verður að teljast afar verðmætt fyrir þau að hafa greiðan aðgang að gjaldfrjálsu námsefni á þennan hátt .